Diari Oficial de la Generalitat Valenciana


Sumari del DOGV 8389, del 24-09-2018 (2018/8609)

Aprovació de l'avaluació ambiental i territorial estratègica pel procediment simplificat de la proposta de modificació puntual del Pla general d'ordenació urbana de València, Antiga Fàbrica de Tabac (S-30694-0625-447271-65).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8609


Data del document
:   17-09-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació de l'avaluació ambiental i territorial estratègica pel procediment simplificat de la proposta de modificació puntual del Pla general d'ordenació urbana de València, Antiga Fàbrica de Tabac (C-69663-0113-366939-70). [2018/8609]  
La Junta de Govern Local, en la sessió celebrada el 14 de setembre de 2018, va adoptar l'acord que en la part dispositiva diu el següent:  
  
«Primer. Desestimar les al·legacions, observacions i els suggeriments presentats pels interessats en el procediment, per les raons exposades en els fonaments de dret huité i nové d'aquest informe ambiental i territorial estratègic.  
Segon. Concloure que la proposta de Modificació puntual del Pla general d'ordenació urbana (PGOU) de València, Antiga Fàbrica de Tabac, no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge.  
Tercer. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València, Antiga fàbrica de tabac i designar, com a alternativa més idònia mediambientalment en aquesta actuació, l'alternativa 1 descrita en el fonament de dret quart d'aquest informe, tenint en compte que la documentació tècnica que se sotmeta al tràmit d'informació pública en la fase urbanística ha de tindre en compte que abans d'aquest ha de corregir-se la dita documentació d'acord amb el que indica el fonament de dret seté d'aquest informe.  
  
Quart. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, identificant com a públic interessat tots aquells al·legants i persones interessades en la fase ambiental, així com l'Associació de Veïns L'Amistat, Col·lectiu Salvem Tabacalera i la Immobiliària Guadalmedina, SA.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València a 17 de setembre de 2018.- El secretari: Manuel Latorre Hernández.